Obvestilo vlade Republike Poljske v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2021/C 8/04)

Obvestilo o predložitvi vloge za koncesijo za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališč

ODDELEK I: PRAVNA PODLAGA

1. Člen 49ec(2) geološkega in rudarskega zakona z dne 9. junija 2011 (List zakonov ( Dziennik Ustaw ) 2020, št. 1064, kakor je bil spremenjen)

2. Direktiva 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov ( UL L 164, 30.6.1994, str. 3 ; UL, posebna poljska izdaja, poglavje 6(2), str. 262)

ODDELEK II: NAROČNIK

Ime: Ministerstwo Klimatu i Środowiska (Ministrstvo za podnebje in okolje)

Poštni naslov: ul. Wawelska 52/54, 00-922 Varšava, Poljska

Tel. +48 223692449; faks: +48 223692460

Internetni naslov: www.gov.pl/web/klimat

ODDELEK III: PREDMET POSTOPKA

1. Informacija o predložitvi vloge za koncesijo

Organu, ki podeljuje koncesijo, je bila predložena vloga za koncesijo za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališč na območju „Krotoszyn“.

2. Vrsta dejavnosti, za katere je koncesija namenjena

Koncesija za iskanje in raziskovanje nahajališč nafte in zemeljskega plina ter črpanje nafte in zemeljskega plina iz nahajališč na območju „Krotoszyn“, v delih koncesijskih blokov 247, 248, 266, 267, 268, 287 in 288.

3. Območje, na katerem se bodo izvajale dejavnosti

Meja območja je opredeljena z geodetskimi črtami, ki povezujejo točke z naslednjimi koordinatami koordinatnega sistema PL-1992:

Točka X [PL-1992] Y [PL-1992] 1 444 004,578 401 116,324 2 411 291,145 398 837,125 3 411 139,284 401 611,052 4 410 688,71 401 046,02 5 408 417,99 400 777,71 6 407 493,28 399 102,34 7 406 136,02 398 998,28 8 405 095,26 398 514,88 9 403 182,93 398 360,99 10 402 987,27 398 877,87 11 403 063,88 399 689,49 12 403 887,83 400 207,14 13 403 903,64 400 978,83 14 405 490,81 401 973,65 15 405 326,4 402 491,01 16 405 453,3 403 939,31 17 405 681,16 404 965,3 18 406 169,16 405 302,1 19 406 910,68 405 296,64 20 407 654,72 405 156,34 21 408 516,53 405 326,56 22 409 729,6 403 249,64 23 410 207,27 404 125,44 24 411 004,69 404 069,584 25 409 718,811 427 557,726 26 397 782,764 427 154,711 27 398 568,726 397 598,478 28 399 504,466 395 681,721 29 412 893,414 369 569,158 30 418 229,25 361 319,922 31 424 148,691 361 484,13 32 423 703,023 378 762,173 33 425 468,067 378 804,559 34 433 562,421 390 123,344 35 443 977,152 391 724,778

Razen območij št. 1–2, omejenih s črtami, ki povezujejo naslednje koordinate koordinatnega sistema PL-1992:

območje št. 1:

Točka X [PL-1992] Y [PL-1992] 1 411 841,09 388 795,82 2 411 773,93 390 022,65 3 412 230,65 391 534,72 4 414 099,85 390 405,72 5 413 340,09 387 890,42

območje št. 3:

Točka X [PL-1992] Y [PL-1992] 1 407 503,919 396 126,391 2 406 323,61 396 842,96 3 406 377,47 397 692,844 4 406 530,928 398 166,745 5 407 222,003 398 323,128 6 407 522,91 398 320,743 7 407 941,487 398 119,549 8 408 648,481 397 294,059 9 408 195,386 396 729,596

Površina navpične projekcije območja je 1 189,17338 km2.

Upravno območje:

Velikopoljsko vojvodstvo:

okrožje Rawicz: občina: Pakosław, mesti in občini: Miejska Górka, Jutrosin;

okrožje Krotoszyn: občina: Rozdrażew, občine in mesta: Kobylin, Zduny, Krotoszyn, Koźmin Wielkopolski, mestna občina: Sulmierzyce;

okrožje Ostrów: občine: Sośnie, Przygodzice, Ostrów Wielkopolski, občina in mesto: Odolanów;

okrožje Ostrzeszów: občina: Kobyla Góra, občini in mesti: Mikstat, Ostrzeszów;

okrožje Pleszew: občina in mesto: Dobrzyca;

Spodnješlezijsko vojvodstvo:

okrožje Milicz, občine: Cieszków, Krośnice, občina in mesto: Milicz;

okrožje Oleśnica, občina in mesto: Twardogóra.

4. Rok za predložitev vlog za koncesijo za druge zadevne subjekte, ki bi jih lahko zanimala dejavnost, za katero se podeljuje koncesija, je vsaj 90 dni od datuma objave razpisa v Uradnem listu Evropske unije

Vloge za koncesijo je treba predložiti osrednji pisarni Ministrstva za podnebje in okolje najpozneje do 12:00 po srednjeevropskem času na zadnji dan 90-dnevnega obdobja, ki se začne dan po objavi razpisa v Uradnem listu Evropske unije.

5. Merila za ocenjevanje vlog za podelitev koncesije, pri čemer se navede njihov pomen, določen v skladu s členom 49k(1) 1, 1a in 3 geološkega in rudarskega zakona

Prejete vloge bodo ocenjene na podlagi naslednjih meril:

30 % —obseg in načrt geoloških del, vključno s predlaganimi geološkimi ali rudarskimi dejavnostmi; 20 % —obseg in načrt obveznega zbiranja vzorcev s pomočjo geoloških dejavnosti, vključno z vzorčenjem v izvrtanem jedru; 20 % —finančne zmožnosti, ki dajejo ustrezno jamstvo, da bodo dejavnosti v zvezi z iskanjem in raziskovanjem nahajališč ogljikovodikov ter črpanjem ogljikovodikov iz nahajališč dejansko opravljene, ter zlasti viri in načini financiranja načrtovanih dejavnosti, vključno z deležem lastnih sredstev in zunanjega financiranja; 20 % —predlagana tehnologija za izvajanje geoloških del, vključno z geološkimi ali rudarskimi dejavnostmi; 5 % —tehnične zmožnosti za iskanje in raziskovanje nahajališč ogljikovodikov ter črpanje ogljikovodikov iz nahajališč, ter zlasti razpoložljivost ustreznih tehničnih, organizacijskih, logističnih in kadrovskih potencialov (od tega 2 % za sodelovanje v zvezi z razvojem in izvajanjem inovativnih rešitev glede iskanja, raziskovanja in črpanja ogljikovodikov iz nahajališč z znanstvenimi organi, vpisanimi na seznam znanstvenih organov iz člena 49ka(1) geološkega in rudarskega zakona, ki raziskujejo geološko sestavo Poljske, ter glede analiz, tehnologij in metod iskanja nahajališč, ki upoštevajo posebnosti poljskih geoloških razmer in se lahko uporabljajo v navedenih razmerah); 5 % —izkušnje s področja iskanja in raziskovanja nahajališč ogljikovodikov ali črpanja ogljikovodikov iz nahajališč, ki zagotavljajo varno opravljanje dejavnosti, varovanje življenja in zdravja ljudi in živali ter varstvo okolja.

Če je v fazi ocenjevanja vlog na podlagi zgoraj navedenih meril več ponudb enako ocenjenih, bo dodatno merilo za dokončen izbor med navedenimi ponudbami znesek pristojbine za podelitev užitka na rudarski pravici v fazi iskanja in raziskovanja.

DEL IV: DODATNE INFORMACIJE

IV.1) Vloge je treba poslati na naslednji naslov

Ministerstwo Klimatu i Środowiska (Ministrstvo za podnebje in okolje) Departament Geologii i Koncesji Geologicznych (Oddelek za geologijo in geološke koncesije) ul. Wawelska 52/54 00-922 Varšava POLJSKA

IV.2) Informacije so na voljo

— na spletni strani poljskega ministrstva za podnebje in okolje: https://www.gov.pl/web/klimat

— na Oddelku za geologijo in geološke koncesije (Departament Geologii i Koncesji Geologicznych) Ministerstwo Klimatu i Środowiska (Ministrstvo za podnebje in okolje) ul. Wawelska 52/54 00-922 Varšava POLJSKA Tel. +48 223692449, faks: +48 223692460 E-naslov: DGK@klimat.gov.pl

IV.3) Sklep kvalifikacijskega postopka

Vloge za koncesijo lahko predloži subjekt, za katerega je bila s kvalifikacijskim postopkom potrjena usposobljenost, kakor to določa člen 49a(17) geološkega in rudarskega zakona.

IV.4) Minimalna višina pristojbine za podelitev užitka na rudarski pravici

Minimalni znesek pristojbine za podelitev užitka na rudarski pravici za območje „Krotoszyn“ za petletno osnovno obdobje za fazo iskanja in raziskovanja znaša 272 499,08 PLN (z besedami: dvesto dvainsedemdeset tisoč štiristo devetindevetdeset zlotov in osem grošev) na leto. Letni znesek pristojbine za podelitev užitka na rudarski pravici za namene iskanja in raziskovanja rudnin je prilagojen srednjeročnemu letnemu indeksu cen življenjskih potrebščin in storitev kumulativno za obdobje od sklenitve sporazuma do leta pred datumom plačila pristojbine, kakor jo je določil predsednik osrednjega statističnega urada Uradnega lista Republike Poljske (Monitor Polski).

IV.5) Podelitev koncesije in užitka na rudarski pravici

Organ, ki podeljuje koncesijo, po pridobitvi mnenj ali dogovorov, ki jih zahteva geološki in rudarski zakon, podeli koncesijo za iskanje in raziskovanje nahajališč ogljikovodikov ter črpanje ogljikovodikov iz nahajališč:

1) subjektu, ki je predložil najboljše ocenjeno vlogo, ali

2) kadar je najboljše ocenjena vloga za koncesijo vloga, ki jo je skupaj predložilo več subjektov, subjektom tega dogovora o sodelovanju, in sicer ko ta dogovor predložijo organu, ki podeljuje koncesijo,

ter istočasno ne bo podelil koncesije drugim (člen 49ee (1) geološkega in rudarskega zakona).

Organ, ki podeljuje koncesijo, bo pogodbo o užitku na rudarski pravici sklenil s subjektom, ki je predložil najboljše ocenjeno vlogo, kadar pa je najboljše ocenjena vloga za koncesijo vloga, ki jo je skupaj predložilo več subjektov, z vsemi subjekti, ki so predložili skupno vlogo (člen 49ee(2) geološkega in rudarskega zakona). Da bi zadevno podjetje lahko izvajalo dejavnosti iskanja in raziskovanja nahajališč ogljikovodikov in črpanja ogljikovodikov iz nahajališč na Poljskem, mora imeti tako užitek na rudarski pravici kot koncesijo.

IV.6) Zahteve, ki jih mora izpolnjevati vloga za koncesijo in dokumenti, ki se zahtevajo od vložnikov

Člen 49eb geološkega in rudarskega zakona določa elemente vloge za koncesijo.

Kot namen geoloških del, vključno z geološkimi dejavnostmi, je treba navesti starost geoloških formacij (geološki namen), v katerih se bodo izvajala geološka dela.

IV.7) Najnižja kategorija raziskovanja nahajališča

Kategorija C je najnižja kategorija raziskovanja na območju „Krotoszyn“ za nahajališče nafte in zemeljskega plina.